Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: 1995. évi CXVII. törvény módosítása
Paragraph Index: 1238

(3) Az Szja tv. 49/B. §-a (7) bekezdésének d) pontja helyébe a következõ rendelkezés lép: [Az elhatárolt veszteség — figyelemmel az (1) bekezdés rendelkezésére is — a következõk szerint számolható el:] „d) Az a) és e) pont rendelkezése az egyéni vállalkozói tevékenység megkezdésének évét követõ negyedik adóévben és az azt követõ adóévekben elhatárolt veszteségre az adóhatóság engedélye alapján alkalmazható, ha az egyéni vállalkozó da) adóévi vállalkozói bevétele nem éri el a vállalkozói jövedelem meghatározásánál elszámolt költség 50 százalékát, vagy db) vállalkozói tevékenysége alapján a megelõzõ két adóévben is veszteséget határolt el. Az engedély iránti kérelmet az adóévre vonatkozó bevallás, önellenõrzés esetén az önellenõrzési lap benyújtásával egyidejûleg, ellenõrzés esetén a határozat jogerõre emelkedését követõ 15 napon belül, felügyeleti intézkedés vagy az adóhatósági határozat bírósági felülvizsgálatának kezdeményezése esetén az eljárás jogerõs befejezését követõ 15 napon belül kell benyújtani; e határidõ elmulasztása esetén igazolási kérelem elõterjesztésének nincs helye. Az adóhatóság az engedélyt akkor adja meg, ha megállapítható, hogy az elhatárolt veszteség elháríthatatlan külsõ ok miatt keletkezett, vagy ha az egyéni vállalkozó a veszteség elkerülése, mérséklése érdekében úgy járt el, ahogy az az adott helyzetben tõle elvárható. Ha az adóhatóság a kérelmet az elõírt határidõn belül nem utasítja el, a kérelemnek helyt adó határozathoz fûzõdõ jogkövetkezményeket kell alkalmazni.”

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes